
Janapsoani 


Pa. Pranesh Kar-ni chimonggimin poetryrangni 
gimin janapsoaniko dakchina mohnolako matron 
anga uni segimin poetryrangko poraie nie aditan 
kusi onganiko manaha. 

Aselrangoni mingsa, ua an tangun A'chik jatoni 
ongjatba, Achik a songo adita bilsirangna dong- 
ahaon, biapni kusikko gisik nange skie ra*e uko 
aditan masigipa ong aha in<* nikna man'a. Iako ua 
an tangni Axhik ku siko segimin poetryrangchi bllak- 
en mesoka. Uni segimin poetryrangko nion dingtang 
dingtang, gital gital chanchianirangko A chik poet- 
ryni bimango niksona man a. Una agreba, uni 
chanchianirangko parakanioba dingtang dingtang aro 
gital gital bewalko nika. 

A chik ku siko sea jotanirang bangjabeengon, segimin 
poetryrangko poraigiparangna sandie on'na skigipa- 
rang aro bil-gnanggiparang neng nikani ongengon, 
indakgipa A’chik ku'siko chimonggimin poetryrang- 
ko niksona katchaanisan ong’aija indiba sea-jotani 
bidingo silroro-namroroatani aro bang'dapatroroani 
kamba mingsa ong chongmota. 

la segimin poetryrangko poraie Achik bisa- 
rang aro dahgiminrangba katchaanikosan ong’aigija 
indiba bang’a namgnirangkoba man’gen ine anga 
kadonga. 


Dated, Tura, 
the 29th, Sept., 1972. 


Keneth Momin 

President, 

Garo Litt. Society, Tura. 



Agansoani 


Pilakna skang anga angm nangrimbcgipa riperig p a 
Evarath Marak arc Pa. Lockslcy Mcmin-ko gisikra’na ra i k- 
songani ong a, maina uamangni neng mkgija dakchakanichian 
anga A'chik a songo ruute songdongkuj.ioba indakgipa knato- 
begipa aro rinokbeeip.i Acnik ku'Mklo skie ra na man'aba 
aro da'alo ia ku’sikcinan anga angni risikni kaltarangko ia 
chonbegipa ki tapo ])arakna cholko inairaha. Uni gimin anga 
chanchia, angni m sca-jotanichi maiba rasong aro mitelaniko 
man na nangode, pilakkon mairgipara uamangangenchim. 

lana agre, Tc. Fender Marak, Pa. Hillard Sangma, 
Pa. Skylance Moniin. Pa. Enothsing Sangma. Pa. fra Marak, 
Pa. Mitra Sangma, Pa Julias Censer Sangma, Te Juberline 
Sangma, Pa Crunden Sangma, Pa. Miter Marak, Pa. Baren 
Bangshell, Pa. Arnold Momm, P i Buckmgton Sira, Pa. Backstar 
Sangma, Pa. Vincent Marak, Ma Fndma Marak, Pa. Roosevelt 
(Bopi) Sangma, Pa. Albert C.urrry, Pa. Johnshir Momin, Te. 
Natalis Marak, Pa. Parvs«m M.-r-.k, Te. Raphael Marak, 
angmung rochcnggipa clu i ciud.pipa A'chik joug-nodrang aro 
angni pTlak A'chik npengskarang, ia k.i sikko skic ra'ani bidingo 
angna namen dakchakaham gimin anga uamar.gkoba angni 
ka'tong gimikchian mitelaniko on'clio agmotenga. 

Ia ki'tapo segimin mitam poid< tangko ‘^A chik Ku'rang’' 
aro “Seng'baa” mgipa segimin krtaiv.nigo chapa ka’manaha 
Adita poidorangko git uake j.tkkahic ;:ita Pa. Fvarath Marak 
sul onalia. Uu sul oirgimm poidonu-gomko initarn mitamkc 
Pa. Evarath Marak aivtangan umko Ma. Fridina Marak, Pa 
Locksley Momm, Te. Torik Marak aro Tra. Nada Momir 
“All India Radio”-o chipman’aha. 

Skelbee ia kitapko chapa ka na tuingahuni gimin bang'a 
gualanirang dongnaba gnang. la ki tapko poraina nangnikgipa 
sakantion anga gualanirangna kema bi enga. 

Bon'ao, ia ki'tapna janapsoaniko see on ahani gimin anga 
mitelako manpana kragipa k, Garo Litt. Society”-ni President 
Prof. Keneth Momin-ko uniko ia ki'tapko chapa kaatani 
aro namatani bidingo angna uamen dakchakahani gimin angni 
sak.;a kamkam adatanggipa Prof. P. Ik Kar. Pa. Mackenson 
Roiigmity aro Fr. George Stadlerkoi a mitclna kraa. 


Dated, Tura, 

Th$ 2nd. Oct. 1972. 


Pranesh Kar. 
(Gopal) 

Gisikrachengani 


Jean onjok ang’ katongo bang-en kattarangko 
Uarangchin gitrangko dakjok gisik ra'enba U’ko. 



Isolnan anga ka sabatsranga. 


Jean angna a'gilsakni pilakkon on 'aha 
Unan anga ka sabatsrangi bate gipinrangna. 

Nitogipa a'gilsakko anga man paaha 
Ua ka'sae orna mikronrang tlakciukani baksa. 

Una agre katongkoba Ua oivjok angna 
Sukni sukrang dukni saarang masie ru’pachina. 

Ua onjok araan’ katong bang bea kasaan’ baksa 
Jena agre mairkujacliim janggitangko man na. 
Ang’ beberaa Un’ ka-tongo angna kasaan’ gapa 
Jean boirna arnja aro channa chansokpilja. 

Chingni Kasagipa Asong 


Skon’ kosak salgi rikrak 
I’chi u’cJii joka chimik 
Duuljok tangsek abrirangchi 
Diltugipa buningrangclii 
Indakgipa nitogipa 
Asong ong'a Meghalaya. 

Burung bolgrimo dodrang ringa 
Bibalni rongrang ka'srokata 
Aram kal grika a'bri baksa 
Balwara bulni cheksi baksa 
Indakgipa nambegipa 
A song ong'a Meghalaya. 

Pilak jatrang songdong a'chaa 
Soksan chapagipa gita 
Rake kimkro kamko ka'a 
Je a’songni namgnina 
Uan ong'a Meghalaya 
A'song chingni ka sagipa. 

A'sel chong*mot 


A’gilsaka nitobca ong telaianichi 
Nitoade ong*na marra mikron donganichi. 

Ma’gipade pangna jolnan 
Ong a ka sagipa 
Ka*tongtangni giminsaan 
Ka’saani gapa. 

Mamung rongrang donggijade sundare ongja 
Uandake mandeba chanchianigri ong ja. 

Chua, ona pangnan donga 
Janggio me - suani 
Me*sunika indioba 

Sinan kenanichi. 

Kakketgipa kattarang 


Mahamaha dake darangni janggi tanganio 
Mamung sukan dongja pangnan ia asako. 

Pilak janggian ianode pangnan sina nanga 
Namgnina dakgimin kamrangsaan tanga. 

Katta mingsa ka tongtango mamung parakgija 
Chanchiani mangmang ong a, katta uko mingja. 
Chiring gita jokangani aro bil dongjaode 
Budepa ba buchumajok, dambe ong’ja uade. 

Katta mingsa ong katahaon ia ku'sikoni 
Mamung cholan dongjawaha uko ra pilani. 
Uandake ka tong changsa ka sagrikahaode 
Ra pilnade man jawaha kakket ka saakode. 



Re*na nanggen mikkangchina. 


An'ching janggin dakgrikramo chean gitko ringna 
Re’na nanggen jedakcba pangnan mikkangchina. 

Chirsokgijan’ kenbegni walko janggil done 
Indioba knal salna sakprakan nisoe 
Je kamrang rc baenga an ching sakprakprakna 
Chu'sokatna nangachitne u’rangko watchanggija. 

Susaao amgiparangni biapsa a gilsakde 
Indiba amgijagiparangna dongjane biapde. 

Kalimani duknirangko pilakkou guale 
Ka-ding katchaanirangko am naha indide 
Hai an’ching ra'na uko jaktang biltango 
Sualgrikna kusi ong-e an tangtang gisepo. 



Nitogipa Chiring 


Nitogipa chiring na'a neng’takja pilakoba 
Chroke git sulrang baksa re*angenga banona. 

Nang’ atchiram biapara a’brini kirchctosa 
Jekon pangnan pindapa suuri gipokrangchisa. 
Haida chakna amjakon suurini chiktotako 
Unan watangcngakon na*a ua biapko. 

A'brin’ ja - pa burungo na - a dongna namnikja 
Maina kenanian gapa unon janggi tangna. 

A'kawen’ nitoasan maiba muni nangata 
Jeni asel ka sinbee na a u’chin pangnan joka. 
Un’ nitoa biapba nang’ chu ongnikatjakon 
Re’angama unasa anremungba tomtomaon. 



Chrrongbitbit do*o 


Chi’roogbitbit do'o angni, ring ronga git gipinni 
Knatimna on'bo da alo nang’ katongtangni. 

Nambatgipa cha anirang oirgen nang'na cha na 
Aro na'a namnikjaode ia wa ani kacha 
Ongjaode sonan’ kacha nang'na on skagen 
Jeon na'a rani gita janggi tangna raangen. 

Indioba ua gitrang ring-ua man jaode 
Ra'piltokgen pilak gamko nang ko ka onange 
A'rikatgen unon nang'ko bi'amgipa gita 
Apalbea ia salgi niksokgijaona. 



Dal'begipa a*bri 


Dal begipa a’bri na a nang’ mikkangni ramao 
Baditana senge donggen nitimemung sako. 

Na'an batsranggipa arc seng’ba seng batgipa 
Hajal hajalrangna bate pilakkon nikman’aha. 
Duknirang ba aukniranga bang’en batangaha 
Uarangko nikgipadc* na an saksanaha. 

Duknirangchi bnekaha. nang’ mikron, mikkango 
Bang’aranscan chu sokaha kusichi chuao. 

Gimik reangaha salsao indiba re bapiljaha 
Agitalrang uamang’ biaj) songdong achaskaha. 

Maibaka'e sengna nangjok uni kurangrangna 
Indioba na'aba u ia ua re bapiljawaha. 
Kakketara, ku'rachaka mamungba gamchatja 
Ka'dongani kabe roa jeon bebe dongja. 



Bonchangja suknirang 


Bon'changja suknirang pangnan ia a a sako 
Gronga gimikko jeoba mikkango. 

O, anrenggiparang ! man engama pilakan 
Salsalanti na’simang katchaani. 

Neng'skima aro gramchirang 
Ong'aha da nang uamangna dukan. 

Indioba chu’ongpaja 

Nikeaha atam sokbae nanggnirangko. 

Kengokjana gisiko ka'angkurta ka'dongao 
Chu'sokani re'bagen joton ka - e jamano. 

Ka'dingsmite ka bo kamtangko 
Ritchengatpana dukni balrangko. 

Gisikni bilna katchana apsan 
Ong’angpagen chu sokgipa arvchingba salsao. 

Bebe katta aski gita 


Bangbang tangsim chel'beao a sak salgisako 
Dingdeenga nitobee askiranga uno. 

Uaranga bibalrangsa jean balgaoenga 
Ruronggijan balkamenga chasongni chasongna 
Nitogipa nitobata balgaoengan’ baksa 
Andalani janggirangna ka srokani on - a. 

Nama gisik agilsakni biap akaweo 
Bebe katta chaengachim aski gita uno. 
Uaranga balgaoenga pangnan bon changgija 
Kakket ramao darangkoba dilpachina gita. 



Pilakoan donga nitoanisan 


Jechi re # a, jeko nika pilak a gilsakni 
Pilakoan nitoanisan gisik inikmalani. 

Knatoa do'drangni gitrang ring'ahao, 

Aroba bibalrangni simila on’ahao, 

Dahdalgipa kenbegni burling ningtuao. 

Aro uuon jokenggipa chiring chimikrango. 

Salni raka, jani nonra rikrak teng suao, 

Andalao askirangni chingxhet chingxhetao, 
Balwarangni, chibimani ka’sinjrim jokangao, 
Chekbeani tointomgipa salgi tangsimao. 

Rinok rinok gipokgipa suurini biaprango, 

Cliibol duule barirango a gisi jatchirango, 

I’no u’no cbichangrango sagalni ka’bak dakao, 
Aroba a - an’ kosak chu batgipa a bri tangsekao. 

Aramrangni riting riting bilangengahao. 

Riprap teng’e jimbeemung mikka waengahao. 
Gimikko niko, ma sie ra o ka tong jrim jrim daka, 
Unonsaan ong'atgipako gisikra'nan ga'aka. 



Gong*rakbatgipa 


Tangsek ’brirang clnia ona pilakchin wilwilao 
Jeon rama gongge gongdang bon eachim bano. 

A*bri kosak rama daka basakobara ka'ina. 
Basakoba iachipak ba daka uachipakna. 
Basakoba roongari abriui ninga gita 
Aro joljol dakpretanga burung ning’tubegipa. 

Piiakkon janggil done mikkangchi kate kate 
Gari angni larakbee aroba mailrang bate. 
Indioba ang’ nikani darangna gong rakbate 
Gari aro ang an tangko krsangchisa watbae. 



Ding karini sal 


Ding’karini sal ; wa alrang pilakchian gipa 
A‘bri, a*ba nigitoa oivtisa chiko man na. 


Berurua rama joljol anxhengrara ja'pao 
Budepa saksa re baenga ambol un’ pakkreo. 
Matchu mangsa chebbeao un’ buduko chotate 
Bolni ja ting jagringona sepange rebae. 


Matmaranga chiringosa ding-a amchakjae 
Janggilora do orang roa jo ongrangko cha*c 


Do*reng mangsa bildoenga a gilsakko wate 
Burung bolgnm jrip dakjok maiba aselna kenc. 
Balwarangni balbaaoba ding'a gapjob 
Denggugipa ding olrangde angko sosiatjok. 



Matchok bisa 


Matchok jaksi ding'beenso saljatchio rebaa 
Kenmangija chiko ringna burung ning tuaona. 

Qona araon mikjapsanon katjok samtaagtango 
Nikaiaha matchok bi sa an tangni sepango. 
Katbaengachim ia ram to. darnang angko nike 
Been moe katna amjok kenanian gape. 

Gona dakon angko nia mrgri pagri gila 
Joknasie mikronrango uni mikchiranga. 

Skatangan jakwataha paiko rircraoni 
Slaiko gale dangtapaha ka sine uko jakchi. 

Janggilora slaiko kee, bi sako ka bako done 
Matchokrangni katangramaon an'tangan rebae 
Bi'sako done rebapilon chel ao nikatjok 
Niatemung angchiniko mikchirang ong’katengjok. 

Magipa 


Kasako ame anve pilakchian a'gilsak gimiko 
Sokbapilna nangchongmota maona borrchotao. 

Beberae ka'saaniko jerangnaba on a 
Bon manahao saksan gale gimikan kattoka. 

Ka tongtangni bilrangkode on e gipinrangna 
Bilgri ong’e biahaoba mairpilani dongja. 

On*e mani ka saani dongja raan pilani 
Biibeata ma’a pangnan ia’nang uarangchi. 
On’kange un’ sukrangko ua chingko nitoata 
Unan chinga ka’tongtango ma na kasabata. 

Mandesal ongbo 

( B'rsaskarangna segimin ) 


Kakket ka'saaniko nangnikode mandesal ong'bo 
Dal a chona nama kamko pangnan mesokrongbo. 

Taj gita nokko rikna bang'a bilsi nanga 
Dikdiksaba nangja uko bnekate rona. 

Nam'»ijachi maibakode noksan kapanabe 
Mairgenode onggiminko rikna re-pabone. 

An tang mikkimko rabaanina bang'a somoi nanga 
Indioba dikdiksaba nangja uko pena. 

Rasong mun'na aro chuna saoba sikpaode 
Dal'a chona sakantinan apsankon on'bone. 



Oh Isol ! pilakon Na*a donga 


Oisiktango Nang’ko wate sawa katna man*a 
Wilwila ia a gilsako jeoba Na‘a donga. 

Katangmiting ramadilo chadengdikahaode 
Ro'ongchi jaarango sadikata man’e 
Sadikani gita Na a dongnue rongteon 
Cholko mane nappilaia darangni katongon. 

Ding'begipa sal ong’e ding ol Na a pilakni 
Ong'kataia chripchrip dake be en bimangoni 
Ua gitan jagringo Na-a balwa ka sina gita 
Jrimjrim dake balanga ding olko ran atna. 

Kenbegni matburung baksa bui ungo Na’a donga 
Aro rama bon'kamgipao batnaba sagal gita 
Neng'beemung noktangona chingni sokbapilahaon 
Sengsoa namgipa gita pilakni tusiahaon. 



Ka'saania namjabea 


Kasaania nanijabea inc haida skang masiode 
Mamung saloba dakjawachim angara iodide. 

Mikronranga kana ong a nikna on jachina. 
Taningara rong tepila u’ina naairjachina. 

Rama joljol ja arang re'ja, burung joljol rea 
Kamrang ka*na jakrang sikja da'nang uarangna. 

Salko nika wal gita, busukode bibal 
Mi-bijakko bisi gita, chikoara wa'al. 

Maiko dakna bachi re na neng’a ka'tongtang 
Gisiktango ongTongbata kamrang bilding bildaog. 



Ang' kasatang 


Ua chel'beao tangsekgipa abrini piksao 
Donga songsa jeon donga ang’ ka satang uno. 

Nikna sike na’song saoba ucbi re angode 
Pilakan ong'katbagen rimchakaa ka’sabee. 
Mikkang sila ka’dingsmita inikron mikbokaigen 
Uangnok ang’ chamea nikon naa u igea. 

Sambaona re’baoba gisiknangnabene 
Ong'jaode katgen kratchae matchok gita kene. 

Uni bimang nitoako nikna sikgenode 
Rebo chiring rikamona atamo senggnange. 

Ua auna rebaronga ripeng silgiparang baksa 
Jemung na a tona man gen uani nitoa. 

Kasatangni nitoani 


Ka’satangni nitoako maichi purakna atngen 
Gisiktangsa u'iaia silchongmotako namen. 

Andalbean’ ning'tuao gisima knirango 
Pangnan donga u igija parakatani uno. 

Un’ mikron wa tre bijak ganda mikbokatani 
Mesokata rinok rinok pangnan togiani. 

Un’ angil nitoara tosusanaan dongja 
Un’ pe gitehakko nike darangan gitokran’a. 
Un’ jaku ga-angani ja gaman magaprikja 
Ka'sinbec jrira jrim dake balvta balbaa gita. 



Katongtangko on a unan 


Atam salni napangengao 
Salgi gitchak dakangao 
Nikchengesa unon rangsan 
Ka tongtangko on‘a unan. 

Uni beenrang jiljo moa 
Reangengori chroksoa 
Niko ukon mikjapsana 
Mikronranga mikrimila. 

Un’ mikkang bimangara 
Gisik’ salna manbara 
Gisimgipa knirangba 
Balwarangmung kal'grika. 

Ka sinbee ja'ku ga*a 
Pil e pil e niroktoka 
Rinok ku chil kadingsmita 
Ka tong' cha-una changgipa. 


— 22 — 



Gisikra ama chame 

(Ka satangna segimin) 


Gisikra'ama chame angko nikchenguni walko 
Jeni walo nang na on‘a ka saan’ ka tongtangko. 

Un’ walni teng’suara jeon jumang gita 
Nitodapataha nang'ko mikron nikanina 
Gualpile aag’ an’tangko tiktak un’ somoio 
Kratchagija sokbaaha maika e nang' sambao. 

Nang’ni ka*saan' chuni pongchi angko pekataha 
Walgimik jeni a sel nangnmng ropaaha 
Sengba jrangjraae dakbaahao jajong napangaht 
Uiaijok uanosaan nana mung kasagrikaha. 

Anga namen dingtangaha 

(Ka'tatangna segimin) 


Anga an'tang maraungoan namen dingtangaha 
Jensalo ang’ ka'tongtango na‘a napeaha. 

Skang angmung tosusana darangba dongjachim 
Kenna,sina mamungkoba gisikan rajachim 
Keoanirang dao angko pilakchin duulenga 
Gisik maikoba gimaatna jajrengchipchipaia. 

Singho gita bilakachim angade skango 
Mat gita kenrakgipa ongna nangjok da o, 
Ka’tong rongchu suanr n dondikja bikao 
Maiba a*sel rebagenkon mikkangchi ja mano. 

Badine anga parakgen 

(Kasatangna segimin) 


Badine anga parakgen 
Maina nang'na ka'saa 
Sawa aganna amgen 
An 'tang ka'tongko on'aha. 

Saoba angni tnikronchin 
Nikgenode o, nangko ! 
Tona dongja darangchin 
Onkanggenchiro an'tangko. 

Saoba angni ka'tongko 
Done antang gisiko 
Man'gen unon chanchina 
Maina nang’na ka saa. 



Changni chang nangko nikengon 

(Ka satangna segimin ) 


Changni chang nang ko nikengon 
Nika sile nang'ko salprakon. 
Changanti nang ko niaton 
Bon’ja nitoanian nang'o. 

Je ramakon na’a re paka 
Pilakan nitoana rimchaka. 
Bibalrang similachi kudimna 
Balwao watata uko nangna. 

Ripamchi nang’ ja suata 
Rorengrcng ja a nitobea. 
Samsirangba ska sipana 
Nang'ni jaku ga - an’ kokkima. 

Nape na*a waljatchio 

(Ka'satangna segimin) 


Nape naa waljatchio angni kuturlo 
Cha'uangjok tusimiting angni ka'saako. 

l>uk ong'boe grapan ja^uan noksulrang rebajok 
Ong'katbaa sandi<*mung cha-ua bachijok. 
Bonxhotao jako on jok ong'kate dongnuaoni 
Indioba jakraraaa nikjok bimang nang’ni. 

Bichal gita jekon cha ua ukon on pilode 
Watgen nangko jakgitele ontisa gro ra - e. 
On'piljaodc jringjrot patok sikdik ang’ ka'tongo 
Nanggen dongna manjajokna pangna jolnanuno 



Jajong namen denggubea. 

( Ka’satangna segimin) 


Jajong namen denggubea maina bakbak nabaa 
Damsan asongako nike pilakan matnangchina. 

Miknengesa ta*rakbee nabaa dakgalgala 
Tonaamja nang’ mikkangmung jajongni nitoara. 
Teng*sue nabaa mikkang simchina kratcha-e na a 
Nangni mikronrangni nikao nitogija dakatna. 

Indioba inon na'a ang’ ka - bak jagring baksa 
Dongnubone ang’ ka'bako jajong napangkujana. 

Indimangba pring sengoba ua re'angkujaode 
Aro nang’ noktangchi re na cholko on - kujaode 
Indakode knal an*ching uko a jak sokskagen 
Un’ mikkangba dak bang bea piiaknan agantokgen. 

Gisik nanggija nang* kamchi. 

( Ka satangna segimin) 


Gisik nanggija nang’ kamchi bang*en mesokoba 
Nang’ ka'tongo jeba donga gipin ong'ja anga. 


Pangnan nangni separg re bao na ade jite kata 
Arig gipakna dakmitingo na’ade chel’e kata. 
Dakmikasa jedakode nang’ko draachina 
Draachi sepangatna bate skang changna. 


Ka dingatna joton kao na'ade grapskaa 
Maiba nama kamko ka o na - a kadingskaa 
A*sel ian nang ni budh>, bang'e Ra'dingatkan, 
Ang an tangko bilakate mingsingbatatkukan. 



Silchidarerang nangjawane. 

(Ka-satangna segimin) 


Silchidarerang nangjawane angko sason kana 
Nang’ mikronrang, ku chilranga bata uarangna. 

An'tangkon ang guaipila nang mung roengon 
Sikgenode aganatna maikoba nang'na unon 
Aiao inman’pilgipade nanjrni mikronranga 
Mikjapsano dor.tongata katongko parakna. 

Chanchioba nang ko wate anga cheke rena 
Indioba changgipasan nang ni ka dingsmita 
Ong*ata pagila angko janggitangko oirkangna 
Wa*al gita nang’ krsaanio biipruemung sina. 



Ong'telgipa nitoako na*a taridape 

( Ka satangna segimin) 


Ong’telgipa nitoako naa taridape 
U’iatja da’alo angko metra jinmao donge. 

An’tang ja o ja’chong chua jutarangko gane 
Bag ararako jako rae, brra ehondokko gane 
Nagandea gita aro knitargko dakjea 
Kratgri saksa skangnian nikronggija gita. 

Mikkangko naraatjuh i na a powder, snowko nonge 
Miksramo kajol aro ku chilrangko gitchakate 
Dolly baby gita da’alo nitobatatkue 
A’sel silarangkon watjok artingan guale 

Bachinasa re’angenga 

(Kasatangna segimin ) 


Bachinasa re’angenga ta rakbee indake 
Re'angengon kisangchiko na'a nipilnipile. 

U’ijama ramadilo badita mande bang a 
Re’angenga re baenga nang’ re a rama gita. 
Maiba ka'e chatingode namgipa manderangko 
Maibakode chanchigenkon nang’ nipilrokrokako. 

Chatingemung na a uno ga akna nanggenode 
Kratchabratcha nang ko sawa dechaogen Indide. 

Ka'sapae nang ni kni sakako tiktak donpabo 
Janggilchiko pike pil e nang ni nipilmitingo. 

Doka gita nangchongmotode re'pakgipa saobako 
U'ignokde pilak mande nang’ nipilsimsimako. 



Na a re bagen 

( Ka satangna segbnin) 


Na'a re'bagen ine kirrachakangaha 

Sengen sengen walsengesa mikron champilaha. 

Skang intal nang ni gimin anga u iode 
Angko tole ronamangmang aganmikanode 
Wal gimik nengpilemung dongna nangjawachim 
Sikdik bangbang ia biapo sengchajawahachim. 

Jarambongni nitoako indake re ataha 
Atamoni seng baona ka’dongani baksa. 

Chanchiaehim re'bagenkon walseng'ahao 
Ong-gramaijok ka'dongsoa indaka a selo 
Do orangde re angpilo angko ramadilo 
Grongenba ka dingsteka uarangni kirsiko. 

Anga nang'na baditaan kasaachim 

(Kasatangna segimin) 


Anga nang'na baditaan ka'saachim kasaade 
Indiobaian nang-ni nikao namjaode 
On*bo angna rakbatsranggipa maiba sastiko 
Jekon chakto-dongtogija ine na a chancbia gisiko. 

Anga nang'ni sepangona sepange rebaode 
Rikgalatbo angko na'a raitchian gapode, 

Nang ko nina srik srik senge nang’ ramao dongode 
Kanaatsrangbo ang’ mikronko ka sapae na arane. 

Nang*nl jumangoba angan dongdikatbeode 
Tusibewaltangkon watbo ninan siksrangjaode. 
Indioba pangna jolna angko jutnang nikgen 
Jeni a*sel ka sae anga nang'na pangnan donggen. 

Jensalo nang' katong bario. 

(Kasatangna segimin) 


Jensalo nang’ ka tong bario bibalrang balchimtokgon 
Ma*sibone chame na a angaba re-bachongmotgen. 

Unsalo salgi tangsim namen rongtalbegen 
wilwilao balwarangba namen similbegen 
Rama samtangtango pulrang pilakchin nitoatgen 
Samdimrangba ramarangkon namen silatbegen. 

Bibalrangni rongrangara pilakchian gipgen 
Bijarangba kal'grikemurtg bitchi uno opgen 
Me'pliprang kusi ong-e bilroroe rogen 
Changni changa pulrang’ peon ku’dimetaitaigen. 



Chame na a napna amgenode 

(Ka-satangna segimin) 


Chame na a napna amgenode aiao inmanpilgen 
Salgi gita nikwatsokja ang’ ka'tongko nikgen. 

Ianoba salo teng a sal dal begipa 
Bilakbea wa’al gita pilakchin tengbrapila. 
Balminduri bnekata kenatani gita 
Gisep aratn gisim ga - aka dukni mikchi gita. 

Sundareba i’no donga un' rongrang baksa 
Atam joko saliramchi salgi gitchak daka. 

Ohansokgija askirangba iano walo rebaa 
Un’ bakaa jajong gisep rinok rinok teng-a 
Silbatgipa jora jora rogipa mikronrangna 
Jumang name nikpachina uainangna otva. 

Simsakgija maina on jok. 

(Ka satangna segimin) 


Simsakgija maina oivjok nang'ni ka'saako 
Jagokatna kangal cholgri mande ang gitako. 

Gamchata nang’ ka'saako bano rakkikuna 
Jagokani jaman jaman kenanirang gapa 
Naljokate rakkidonna biapko am’e nengjok 
Namnikgipa biapkodc am’e ong’gramaijok. 

Bonxhotao biap angni ka tongni noktopo 
Kenbeoba donaiaha cholgri ong’e u’no 
Dongtimaha walangsalang tusigija dake 
Kenbecmung nitimrokjok cha’urangna kcne. 



Maine jripjrip parakgija 
(Ka'satangna segimin) 


Maina jrip jrip parakgija banga katta baksa 
Donnuenga drae an tang dambeni nitoa. 

Gipatpabo ua kattarangko jeoba a palo 
Bibal gita satpripabo duulenba angko. 
Kolametnung anga ua pilak kattarangko 
On'bo nitodapatna nang’ nitogipa katongko. 

Jakgitele jokna on’bo nang ni damben’ salko 
Aro angko re'angatbo nang’ janggin’ chi-ramao 
Jeon anga balboange sokanggen unona 
Nikwatsokja nang’ ka'tongni tu bea sagalona. 

Rama brange sokeaha 

(Ka'satangna segimin) 


Rama brange sokeaha apsan biapona 
Mejal walo jarambongo nang mung roramona. 

U’no i’no ua biapni pilakan chinrangsa 
Mejal walo sakgnitang roan' sakirangsa. 
Gualemung chanchienga anga changni chang 
Da*omangba dongengakon naade angmungan. 

Tangsekgipa samsirangni biap rirait piljok 
Jeon an ching sakgniun damsan asonge rojok. 

Je bolni cheksiko na a angna kratcha'e 
Rim e donga angko niko angoni chel e 
Ua bolni bil alranga ka dingstekenga 
Na-agrisa saksan angko uano nikenga. 



Mejal walo je jumangkon 

(Ka'satangna segimin) 


Mejal walo je jumangkon na-a nikman aha 
LHmanjok ang an tangde na a parakjaoba. 

Nambatgipa baTaransrko na a ganengachim 
Maiba namkujama ine ainao niengachim. 
Kene niwingwange uno nokni manderangna 
Re’angaha a'palchina da’obatai changsa. 

Noksulranga uijachina dingtang rainao re bie 
Dondikaha biap damsao rangsanan sokbae. 

Bol dalani kokkimao s iksan na a senge 
Dongsoengachim unon na‘a angna ka dongsoe. 



Nang'ni chiti jumangrangni 

(Ka-satangna segimin ) 


Nang'ni chiti jumangrangni a'song gitasachim 
Jeon anga u'igija songregipasachim. 

Un’ nitoa nikanichi gisik briogbrang piljok 
Nang ni nokol kattarangchi angko ripok patjok. 
Ramarangni samtangtangchi namen nitoata 
Dokanrango bosturangchi pilakkon mikbokata. 

Saiba walba dongja unon teng'a jajongsaan 
Mikronrangna teng'brakgija nikna on'na mangmang. 
Gualemung ang’ gisiktang bijatchio napjok 
Dilgipagri ong e anga changni chang brangaijok. 

Dongpanabe pangnan naa. 
( Ka’satangna segimin ) 


Dongpanabe pangnan na’a ripengrangni jatchio 
Maika’e rake okamatgen re bachina sambao. 

Angni budhi dakaniko uamang u'iode 
Uamangko srik srik wate na'aba re’baode 
Mikkang salo nang’ ripengrang mangkalake rogen 
Uamangni mikkango na a kratchae sigen. 

Drae grongna man’gen nang’ko u’mangni jatchioba 
Jedakeba on'gen uamang nang kode grongna 
Indioba ong-jawane grongan’ kusiba 
Apsan a’sel ong'aigende indake angnaba. 

Maikae nang ko Kusi ongatgen 

(Kasatangna segknin) 


Maika e nangko kusi ong atgen 

Ranggitik man e cha'na nangode 
Mai boksis nangna kragen 

Kusi ong’atna anga on’ode. 

Bang’bea tangka ba dalanni nokrang 
Ongenode anga nang na gimik uarang 
Ba breemung angni pilak gamchi 
Asong damsa nang na ka'saachi. 

Indioba ka*tongtango chu’ongnikatjaode 
Kangalrangna gamtangko on osa jaksrame 
Indakemung jakrarasa re'bagen nangonan 
Katong ka’saako boksis on na nang na pangna jolnan. 

Na a angko sing'genode 

(Ka’satangna segimin) 


Na’a angko singgenode tnaina nang'na kasaa 
Mingsamangmang agaachakgen,‘nangkonamnikani 

Nang'ni silanasa haida chanchinaba donga 
Tona dongpiljaoba uan dikdiksa salrangnasa. 
Chanchigenchim anga ka’sa'a nang‘ni dambeana 
Damben' salrangkamakoba darangan beberaja. 

Okkribatsranggipa mande jean ia agilsako 
Dikdiksana on’anichi clnrongnikatja uko. 

Nang’ k a'tongnin dambe aro unin nitoana 
Kasaenga una raangmang angade nang'na. 

Kalgrika bibalrang 

(Kasatangna segimin) 


Kalgrika bibalrang balwao 
Kusin’ baksa ka-tongo 
Roengon nang baksa ang uano. 

Na-asan ang’ ka'longni, dongja gi pinna ka*saani 
Man kuja ka’saako darang gipinni 
Ka'dongjaha ka'saa man na 
Angan chanchia. 

On-bone na a angko dongna pangnan ka'tongo 
Amjawa gualna ianggi tangengao 
Je ong-china sipilchina 
Nangnan ka sara. 

Mesokbo maini asel 


( Ka'satangna segimin ) 


Mesokbo main! a sel nangni mikkango 
Changni changa dingtangata angko ka'tongtango. 

Niaton naa ka'onangmike angko 
Kenchakman'a gimaatna ka saako. 

Indiba ka'dingsmiton raajoata uno 

Sikata sisrangna nang’ kasaan’ ka’tongo. 

Ka'dinga knatoe angni nachilo 
Gam a salgin 1 gitrang gita unon. 

Mikchirang jokonengon chanchichipa ang an tangkon 
Haida nang'ni pilak dukni angni a selsakon. 

Ang' katongo nang' napachi 

(Kasatangna segimin) 


Ang’ ka tongo nang’ napachi nangko dosi on*ja 
Saoba matnangbegenode uan ang i n tangsa. 

Skanggipa ang’ janggin’ pringni pilak ramao 
Salgi sal gitchake nabaa miknengemung angko 
Pringni ripamchiko nikon aiao inmanpike 
Ong'kataha a'palchina ka tong do’gako oe. 

Do'ga oa, mande dongja ia cholko man’e 
Napeaha ang’ ka tongo na’a niwingwange 
Salni teng’a pilakchian rikrak gipahaoa 
Re bapile nang ko nikna aiao inmanpil a. 

Dongnumika skachim anga 

(Ka-satangna segimin) 


Dongnumika skachim anga nangoni dikdik salna 
Kakket ka - saa ba tol asama narsg’ gisikko nina. 

Salsa salgni indaken na*a salko re a^aig^n 
Tol'engasa anga nang'ko indakc chanchigcn 
Uko dakna cliU'sokjae antang skatangan 
Anga re'bapilgen nangni ka'saako bi nan. 

Saksan ong e jamanosa nang ni katong m<>gen 
Ka’tongtango dukni chika dingokdingok sagen 

Pagli gita re’ongkatgen unon angko anrna 
Nikjae na a re’bagenkon an ching rorongaona 
Gisikra'e gitcham salrang nang ni mikchi ong gen 
Unon anga janggilchini nang* mikron rim tipgen. 

Chel'beao donge anga. 

( Ka satangna segimin) 


Chel'beao donge anga pangnan chanchia 
Bang bea kattarangko nang na parakna. 

Tndioba anga nang ni sepang re'baon 
Gualpila maibaka e nang'ni mikkangon 
Changni changna ong'jok anga jaran jarasa 
Karma gita pangnan uno chadengemung donga. 

Silgiparang a gilsako donga bang'bea 
Indioba na an bata angni nika gita. 
Ka'dingsmiton gisiktango angko mikmalata 
Chu'sokgija unigimin nang ko ma sie ra'na. 

Jarambongni wal ong'ode 

(Kasatangna segimin ) 


Jarambongni wal ong'ode, sikdik biap damsao 
Pangnan na*a dongpabr>ne angni mikkango. 

Asongbo naa ang’ sambengo ba angni mikkango 
^onemung nang* mikronrangko angni mikronrango. 
Koatimna man gen unon ang’ ka tong’ kattarangko 
Sengkuenga naa knana sike je aselrangko. 

Ua walo sikgenode, nang’ ka long’ kattarangko 
Aganbone knatimna gisik nangemung uno. 
Knaangkugen knatoa nangni kattarangko 
Walgimik dongemung ang nang ni mikkango. 


- 60 — 



Chame angna aganpabo 

(Ka satangna segimin) 


Chame angna aganpabo san’ janggi gamchata 
Me plipmung bibalni ba angmung nang’nisama. 

Nang'ni katta balwarango angko kimalata 
Bibalba meplipna on a mikbokatna. 
Ka*donggipa daka na a donge ang’ mikkango 
Meplipba dakchakana bibal nitoao. 

Na an angni janggitangao ia a gilsakni 
Bibal rurongkuja dipet janggi me plipni. 

Sakgnian nangrimaia jedake parakgrikao 
Uarangba apsankon daka maiba chinko nikao. 



Watnabe jani teng'suon 

(Ka satangna segimin) 


Watnabe jani teng'suon na a saksan angko 
Dikdiksana sepangkubo kusina angni sambao. 

Ka*sapae asongpabo jrip jrip ang’ mikkango 
Kusamangba agangija done mikronrang ango. 
Cholko on'bo ringna mangmang nangni nitoako 
Chu'ongnika kakketona angni katongtango. 

Indaka wala re'bataigen ba dongani dongja 

Indioba ian choljok anxhing sakgnina 

Gisik ra gen pangna jolna an chingni ka-tongo 

Sesoode sakgninan ekgrikna rasongo. 



Ramara bakrobea 

(Kasatangna segimin ) 


Ramara bakrobea nang’ ka tongni noko sokna 
Ua u isranggija aro kenanirangba bang a. 

I’no u’no dikbegipa burungni bu suchi 
Gin ataha bararangko pilakkon chotchra chotchri 
An chiranga jokangenga been-jaaoni 
Matsramgipa birsu aro rong te mataoni. 

Rc e re e maika e anga namen neog beaha 
Aro rama tong aaon anga an tangan gimaaha. 
Gimaataha ramatangkon a*gisi bijatchio 
Jeon sianisa donga gitok ran e uno. 

Mikron pangnan nongna sika 

( Ka satangna segimin) 


Mikron pangnan nongna sika nang'ko kajol gita 
Jeo aagni nikaoni jokna man'jachina. 

Pilak janggi on*sreachi anga nang ko amjok 
Uni gimin gualachi gimaatna kenjok. 

Ka*tong patok dal begipa, unon chipe donna 
Gisiktango sika nang ko katna man'jachina. 

Namnikjaoba na a angko donbo pangnan sambao 
Gisikra e on'kangako nang na janggitangko. 
On*sregrikna nangnikode pilak kamrangna 
On-gen angni pilak sukko nang ni gimik dukna. 

Angna kasachongmotode 

(Kasatangna segimin) 


Angna kfi*sacbongmotode angni siman oba 
Nirikpabo jejerangnan anga ka saaha. 

Ang gitaan rongtalatbo jaktangchi ang’ dongramko 
Nitogipa pulrang balkan chiko rujringpabo. 

Unon na*a nikna man’gen bimang pilbaako 
Bibalrangni nitoao ka dingsmit angko. 

Angni sontol matobu bi sa nko aldubone 
Uni saani angni saanin na a u ibone. 

Noksul baksa ka'dingsmite agangrikpabone 
Atam jokon pulrangko akna gualpanabene. 

Nitoatbo tuna skang jeon na a tua 
Kakketachi Un’ gisikra a Jeon anga re a. 



Nangko wate gisiktango 

(Kasatangna segimin) 


Nang ko wate gisiktango pangna chel-na amja 
Joton ka oba banga changon nang'chin sokpilaia. 

Balroroko balroro gita on’tisaba nikja 
Be’ekpila na'agride ua sairang angna. 

An'tangkoba gualpila anga bano donga 
Chanchisokja maika e ua salrangko batangkuna. 

Chelbeaoni daman’ sulrang ka tongko be atani 
Rebaade bnekate sikdikako walni 
Bnekatna ang' ka tongko arjni neng'pilao 
Jensalo anga saksan, na a angmung dongjao. 

Rebaachim grongna nang'ko 

( Ka'satangna segimin) 


Re baachim grongna nang'ko maina ong'katjajok 
Bang a changna doktikan ja man anga re pilangjok. 

Chanchiachim okamatna nang'ko apalchina 
Indioba kratcha mana nangmi noksulrangna 
Neuatna kelki gita gisiko skengon 
Kena anga chanchichipna angko cha'usakon. 

Nang’ nokni do gacholo doktika dongjahaode 
Haida na a ong katgenkon ka'O bu’su bue 
Nikaignok na ade uno angni ja kolkosan 
Do gacholni ga timramo chanchie gisikosan. 

Simila pul bibalrang 

(Kasatangna seghnin) 


Simila pul-bibalrang 

Sikdik wal andalao 
Chanchiesa unon 

Nang ko gisiktango. 
Teng*enga askirang 

Chcl'bea salgio 
Nionenga u’rang 

Saksan ripenggrio. 

Ning'tua burung bolgrimo 
Do*drang nikenga jumangko 
Seng'watrang wa - al rate nate 
Anra ka satang gimaate. 

Ka'sinjrim balwa balbae 
Nangjok bolni cheksirango 
Agana srik srik nachilo 
Bringbrangjachina gisiko. 

Senge senge oh, nang ko ! 

Sengataijok walko 
Man jok gisik dukko 

Ong gramaijok da alo. 
Nisoe nang’ mikkangna 

Ka saa ang jena 
Rrbajaha maina 

Angna mikkangpana. 

Baditaan Ka saachim nangna 

( Ka satangna segimin) 


Baditaan ka'saachi m nang na ang' ka'tongtango 
Changale indioba nang ni irigija dakaniko. 

Chel'beao basakoba nang ko nangnikoba 
Mikjapsano nang ko man a angni gisikona. 

Gipin manning golmalgrian nang inung jekoba dakni 
Ba damsan asonge namcdake suk-dukko parakna. 

Nang'ko nikna nangja re na nang’ mikkangona 
Gisik mikronrang baksa pangnan nikna man*a. 
Beberajaode na a nachilko dons ang’ ka'bako 
Knatimna man gen apsankon ang' rangaitaoniko. 



Anga angni sukrangko 

(Ka'satangna sagimin) 


Anga angni sukrangko pilakkon otvkangaha 
Ka'dingsmita nang’ kuchilrangko bate ching'batatna. 

Salrang walrang wataha nang'ko chanchie 
Kusi ong'na janggitango nang mung ka'sae. 
Miksongemung na*a angna gimik dukrang ona 
Indiba ang ra’chakrikjok u’rangko boksis gita. 

Nang’na ka’saaniara ong-a bibal ang’ katongo 
Bu*su gita un’ wilwilao dongen ua dukrangko 
Jedakode gipin saoba amjawa uko akna 
Batsotange bu-sugrimko jakrangchi kal akna. 





Nangni bichal gita 


(Kasatangna segimin ) 


Nang'ni bichal gita anga chaktoatjaode 
Nang’ chirongnikatna nangko watna on 1 pa bone. 

Basakoba gualemung na - a brangode jangin’ ramao 
Ka-dongsoe nldoatbo na a nang’ ka'tong’ salgichiko 
Jeon rongsa mangmang ching'gipa aski gita 
Teng sue anga donggen unon nang ko dilatpana. 

Basakoba aram gisira kosakchini re bagenode 
Are nang ni ka tongtango wilwile pindapbaode 
Chel-atangbo dakchakachi balwan gisik ra'ani 
Unon angni gisik kusi man'gen chel beaoni. 



Angna agangija 

(Ka-satangna segimin) 


Angna agangija na'ade angko watgalaha 
Ka'tongtango namnikjaode maina skang kasaa. 

Saksan onge dongodeba nang ko dost inja 
Indioba jumang nika nang ko bon*changkuja 
Katta bang'en dongengachim nang na agankuna 
Knagija rcangaha na'ade indiba. 

Sengkuenga anga jedakeba giroik ma - siatna 
Jcnsal na*a re-bapilgen an tangan angona 
Un’ salo na a gisikra'gen an tang gualako 
Jedakeba ekna manja kakket ka saahao. 

Sengsoa oh ang' ka'tong 

(Kasatangna segimin) 


Sengsoa oh ang’ ka tong 
^isomana nangko gisikon. 

Tangsima salgiranga 
Walsimsimbaon nang ko gisikra'a. 

Tuna dako tunapja gisik subile 
Mikkang mikkol tupila chan chiri kite. 
Chame ! oh ang’ chame ! 

Angko saksasan done 
Donga banosa gose na ade. 

Ka dingsmit nang’ bimang sokbaa gisiko 
Gisikrhi roatmana damsan nang sambao. 
Aiao, ba'gen ang’ kaHong 
Nang'ko mikkang nikjaon 
Sinjeta dukchi pangnan ka'tongo. 

. Gisik maina dingtang ong jok daalo 

(Ka'satangko gisikraani) 


Gisik maina dingtang ong‘]okchangni changna da'alo 
Saoba sikbee gistkra’akon angni nikgijao. 

Balwa maina ang’ mikkango balgija dondika 
Similgipa pulrangbani balgaogija donga 
Jajong maina nabaemung angko teng sudapja 
Andalani kenanirang angko duule donga. 

Oh a’bri chingni saki da alo mama jripa 
Kobor na*a man'soama skang ang sokbana 
Re bajaode pangnan jolnan ua lanona 
Mesokpabo bagita re'na u ko grongpana. 

